ભોપાલઃ દેશમાં ચોમાસું અડધા કરતા વધુ પૂરું થઈ ગયું છે ત્યારે ગુજરાતની જીવાદોરી સમાન ગણાતી નર્મદા નદીના તટ હજુ પણ સૂકા ભઠ્ઠ છે. મધ્ય પ્રદેશમાં બનેલા દેશ સૌથી મોટા ઈન્દીરા સાગર પ્રોજેક્ટના જળાશય સુધી નદીનું પાણી માંડ માંડ પહોંચી રહ્યું છે. 1312 કિમી લાંબી નર્મદા હાલમાં માત્ર જબલપુરમાં આવેલા બાર્ગી ડેમ સુધી 400 કિમીના વિસ્તારમાં વહી રહી છે. જ્યારે ઈન્દિરા સાગર પ્રોજેક્ટનો જળાશય હજુ પણ 30 ફૂટ જેટલો ખાલી છે.